b"\n_START_ARTICLE_\nMamut colomb\xc3\xad\n_START_SECTION_\nFisiologia\n_START_PARAGRAPH_\nFou un dels mamuts m\xc3\xa9s grans que va caminar sobre el planeta, mesurant 4 metres a la creu i pesant uns 10.000 quilograms. Encara que hi ha un debat de com era la seva aparen\xc3\xa7a externa es creu un animal d'un color grisenc semblant al color dels elefants actuals, ja que no tenia la llarga coberta de p\xc3\xa8l dels seus contemporanis els mamuts llanuts. El mamut colomb\xc3\xad va arribar a tenir uns ullals de 5 metres de llarg en forma d'espiral, els m\xc3\xa9s grans de tots els elefants.\n_START_SECTION_\nH\xc3\xa0bitat, distribuci\xc3\xb3 i dieta\n_START_PARAGRAPH_\nEl mamut colomb\xc3\xad visqu\xc3\xa9 a la meitat meridional de i el seu h\xc3\xa0bitat eren les praderies i les terres poblades d'arbres, on s'alimentaven de fruites gegants comunes a Nord-am\xc3\xa8rica, com les del taronger d'Osage, l'arbre del caf\xc3\xa8 de Kentucky i l'ac\xc3\xa0cia de la mel, at\xc3\xa8s que no hi havia cap altre herb\xc3\xadvor gran que pogu\xc3\xa9s haver ingerit tals fruits. Tamb\xc3\xa9 s'alimentava de fulles, branques i gram\xc3\xadnies.\n_START_SECTION_\nReproducci\xc3\xb3 i comportament\n_START_PARAGRAPH_\nD'acord amb estudis dels seus parents propers, els elefants moderns, aquests mamuts tenien probablement un per\xc3\xadode de gestaci\xc3\xb3 de 22 mesos, donant per resultat una \xc3\xbanica criatura. La seva estructura social era probablement igual a la de l'elefant actual, amb les femelles i les cries vivint en grups de 2 a 20 individus dirigits per una matriarca, mentre que els mascles vivien vides solit\xc3\xa0ries o en grups poc connexos despr\xc3\xa9s d'arribar a la maduresa sexual cap als 12\xe2\x80\x9315 anys.\n_START_SECTION_\nEvoluci\xc3\xb3 i extinci\xc3\xb3\n_START_PARAGRAPH_\nEls estudis recents d'ADN indiquen que els seus parents vius m\xc3\xa9s propers s\xc3\xb3n els elefants indis, amb els elefants africans en segon lloc. El gran mamut colomb\xc3\xad fou un dels membres m\xc3\xa9s conspicus de la passada megafauna americana i un dels \xc3\xbaltims en extingir-se: diversos esp\xc3\xa8cimens foren datats fins a dates tan recents com 9.000 anys enrere o menys, havent-se'n trobat datat un a prop de Nashville, Tennessee, que visqu\xc3\xa9 fa nom\xc3\xa9s 7.800 anys. Tanmateix, se sol posar la data de l'extinci\xc3\xb3 fa 12.500 anys."